
Kandidat za pakao 

Potrebno je biti potpuno nerazuman pa misliti da je navod- 
no dobijanje „zelenog svetla" za ulazak u EU dobra vest. 


ŠefdiplomatijeŠvedskeKarlBiltje28. februara 
na intemetu objavio da je Srbija dobila zeleno 
svetlo za status kandidata za članstvo u ЕЦ koj i 
će 1. martapotvrditiSavetEU. Mogućejedase 
ne sećate Karla Bilta iz perioda rata u BiH, jer 
je tad bio jedna od mnogih sumnjivih njuski 
koje su zastupale interese međunarodnog 
kapitala prilikom podele kravave lešine Jugo- 
slavije, no organizacija Vikiliks, koja je u fokus 
javnosti dospela nakon objavljivanja velikog 
broja poverljivih diplomatskih depeša SAD, 
nedavno nas je veoma živopisno podsetila na 
njega. Pokazalo se, naime, da postoje dokazi 
da Karl Bilt još od sedamdesetih godina 
prošlog veka radi kao američki špijun. Kada 
jedna takva njuška, donosi vest, potrebno 
je biti potpuno nerazuman pa misliti da je u 
pitanju dobra vest. Međutim, što se naroda 
u Srbiji tiče, biće potrebno dosta vremena da 
se i lično uveri u ono u šta su se uverili ljudi 
u Rumuniji, Bugarskoj i drugim „novinf 
članicama EU - da je EU projekat vladajuće 
klase koji dobrobit donosi samo njoj, a na 


štetu radnika i seljaka. Tako je, npr. Turska, od 
1964. (!) godine u procesu pridruživanju EU 
odnosno njenim prethodnicima, menjajući 
nazive svog statusa svakih 10-15 godina. 
Drugim rečima, Turska je duže kandidat za 
ulaz u EU nego što Karl Bilt radi za američke 
obaveštajne službe. Svima je jasno da je ovaj 
potez EUkratije samo jedna od kozmetičkih 
promena koje za cilj imaju ojačavanje pro-EU 
bloka na narednim izborima. 

Gazde duguju 840 miliona evra za 
zdravstveno! 

Teško je na ovako malo prostora pobrojati sve 
elemente brutalnog izrabljivanja koje gazde i 
političari nastavljaju da sprovode nad naro- 
dom - jedan od važnijih je i vrtoglav rast evra 
koji će biti žestok udarac na sve porodične 
budžete u Srbiji. Ponovo će poskupeti svi 
mlečni proizvodi, kafa, voće i povrće iz uvoza, 
konzerve, cerealije, uvozni slatkiši, kućna i 
lična hemija, flaširane vode i sokovi, nafta i 
transport robe. Naftni derivati na pumpama 


u Srbiji su već u sredu ponovo poskupeli za 
oko dva dinara, a sredinom prošle nedelje 
za oko tri dinara. Uz to, predsednik Fiskal- 
nog saveta, stanoviti Pavle Petrović, najav- 
ljuje otpuštanja u javnom sektoru, i blokadu 
rasta plata i penzija u narednom periodu, 
usled činjenice da će javni dug uskoro doći 
do nivoa od 55 odsto BDP-a. Preko 700.000 
građana Srbije nema overene zdravstvene 
knjižice, jer njihove gazde na ime obaveza za 
zdravstveno osiguranje duguju republičkom 
fondu oko 840 miliona evra. Javno je ob- 
javljeno da Američki ,,Ju-Es stiT nije od 
Srbije dobio samo jedan dolar za smeder- 
evsku železaru već celih 40 miliona dolara. 
Naime, kompanija ,,Ju-Es stil Srbija“ imala 
je dugovanja prema sestrinskoj firmi ,,Ju-Es 
stil“ u slovačkim Košicama i taj dug Srbija 
je ugovorom nasledila i isplatila. Kao da to 
nije dovoljno, iz istog Smedereva nam stiže 
još jedna u nizu vesti vezanih za crkvenjake- 
pedofile - ovaj put je u pitanju učitelj vero- 
nauke, koji je uz to bio specijalni porotnik 
u sudu - i to za porodične odnose - koji je 
protiv njihove volje obljubio najmanje dvoje 
maloletnih dečaka. 

Sve ovo rađa mučninu u stomaku i poziva 
one koji drže do svog i dostojanstva čitavog 
društva na otpor na svakom nivou. Organi- 
zujmo se i pobedimo nepravdu! 


Održan Kongres 

Anarhosindikalističke inicijative 


U subotu, 25. februara, u Beogradu održan 
je IV Kongres Sindikalne konfederadje 
c Anarhosindikalistička iniđjativa” (ASI) na 
kome su donete bitne političke odluke vezane za 
dalji rad i razvoj oiganizadje. 

Na Kongresu kome su prisustvovali delegati 
svih lokalnih grupa i sindikata poveren je još 
jedan mandat beogradskoj lokalnoj grupi ASI za 
vođenje Generalnog sekretarijata i Centra za lib- 
erterskestudije, dokje uredništvu Direktne akdje 
ukazano puno poverenje i predznije definisana 
uređivačka politika lista. Isto tako, uspešno su 
rešena i pitanja vezana za delovanje AŠI unutar 
Međunarodnog udruženja radnika i radnica 
(MUR-AIT-IWA). Napravljen je osvrt na pre- 
thodni period, ispunjen državnom represijom 


velikih razmera, iskazana zahvalnost drugovi- 
ma i drugaricama koje su obavljale dužnosti u 
organizadji u tim danima, i postadjene oigan- 
izadone i idejne osnove za dalje borbe sa sist- 
emom koji je u terminalnoj krizL 
Kongres je osim formalnog imao i konsulta- 
tivni karakter, te su u tom smislu razmenjena 
iskustva delegata i danova i trasiran put kojim 
će se Anarhosindikalistička inidjativa kretati u 
budučnostl 

Sloboda i prava se ostvaruju u borbi, a ne do- 
bijaju na tacni i to je jedna od osnovnih poruka 
IV Kongresa radništvu Srbije, koje snagom 
svog jedinstva mora izvesti korenite društvene 
promene odbijajud da otplaćuje krizu kapital- 
izma 


llalisteVT 

znali O 

...da je CIA trenirala i 
Homeinija, i Sadama, i 
Bin Ladena, pre nego što 
su im dodeljene ulogezlih 
američkih neprijatelja? 

V_ W 


Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


“0N0GA KO SE 0B0GATI0 ZA G0DINU DANA TREBAL0 JE 0BESITI PRE DVANAEST MESECI” Latinska poslovica 












Studentska jesen 2011 

Uprkos brojnim pritiscima, studenti su u oktobru prošle godine prvo 
organizovali ulične proteste, a zatim blokirali Filološki i Filozofski 
fakultet, kao i Višu elektrotehničku školu. 



Nakon skoro pet godina, organi- 
zovan je ozbiljan studentski protest - 
fakulteti su blokirani, zahtevi i argu- 
menacija su bili naglašeno socijalni, 
a odluke su donošene isključivo na 
direktno-demokratskim studentskim 
zborovima (plenumima). Ozbiljna su 
bila i nastojanja vlasti da uguši pro- 
teste, jer bi masovni protest bilo koje 
društvene grupe mogao biti okidač 
za eskalaciju ogromnog socijalnog 
gneva koji se već godinama taloži. 
Sistem je pokušavao da kontroliše 
studentski protest tako što su mediji 
oblikovali javno mnjenje, fakultet- 
ske uprave pokušavale da zaplaše i 
demotivišu studente, a studentski 
parlament težio da uspostavi hegem- 
oniju. Uprkos ovim pritiscima, stu- 
denti Filološkog fakulteta su se pobu- 
nili početkom oktobra, a pridružili 
su im se i studenti drugih fakulteta. 
Prvo kroz ulične proteste, a zatim 
kroz blokade Filološkog, Filozofskog 
i Više elektrotehničke škole. Širenje 
protesta je tu zaustavljeno, a studenti 
koji su blokrali fakultete podlegli su 
pritiscima posle nekoliko nedelja in- 
tenzivne borbe. 

Mogu se izdvojiti dve faze 
prošlogodišnjeg protesta - period pre 
početka prve blokade i period nakon 
nje. Na početku uličnih protesta, 
članovi studentskog parlamenta 
i drugi karijeristi gušili su svaku 
ideju o blokadi Filološkog fakulteta, 
tako što su sabotirali plenume i 
pokušavali da dokažu kako direktna 
demokratija „пе funkcioniše w . Pretili 
su studentima da će biti izbačeni sa 
fakulteta ako pokušaju blokadu, da će 
ih policija hapsiti, kao i da će krivično 
odgovarati. Oni su zapravo bili prva 
linija odbrane fakultetske uprave. 

Kada je Filološki fakultet ipak 
blokiran, vlast je upotrebila širok ar- 
senal manipulacija kako bi izolovala 
studente i potom razbila blokadu. 
Tokom blokade, mediji su svakod- 
nevno objavljivali dezinformacije da 
su ispunjeni svi zahtevi i da je bloka- 
da prekinuta kako bi se unela zabuna 
i smanjio broj studenata koji će doći 
na blokadu. Pokušavali su da javnost 


Studentski pokret će 
biti uspešan ako utvr- 
di jasnu strategiju pri- 
likom budućeg organi- 
zovanja. 

okrenu protiv studenata, a studente u 
protestu da ubede da su sami krivi za 
sve što im se dešava tako što se o njima 
pisalo kao o večitim i lošim studentima 
koji nemaju pravo da se bune, jer „nisu 
dovoljno učili C£ . 

Rektor Branko Kovačević otvoreno 
je putem medija pozvao državu da 
silom odblokira fakultete, tvrdeći da 
iza blokade stoje levičarske grupe i da 
su blokade politički motivisane. Nakon 
toga, usledili su napadi neonacista 
na blokirane fakultete, a pri svakom 
incidentu u blizini se nalazilo dosta 
policije. Ovi incidenti trebali su da 
isprovociraju studente, što bi poslužilo 
kao izgovor policiji da rasturi blokadu. 
Izjavama da iza blokada ne stoje 
studenti blokiranih fakulteta i da 
manjina oduzima ostalima pravo na 
slobodno pohađanje nastave, uprave 
fakulteta su zbunjivale javnost i 
pripremale teren za nasilno razbijanje 
blokade. Tako su profesori silom srušili 
blokadu Filološkog fakulteta, kada 
je dobar deo studenata prethodno 
bio zaplašen ili demotivisan. S druge 
strane, uprava Filozofskog fakulteta 
unajmila je privatno obezbeđenje, 
koje je trebalo da razbije blokadu, ili 
da isprovocira fizički obračun, ali su 
studenti reagovali trezveno i svojim 
telima izgurali obezbeđenje iz zgrade. 


Šta daljeP 

Loši i nejasni zahtevi su bitan razlog 
neuspeha protesta. Zahtev za besplat- 
nim i svima dostupnim obrazovanjem 
bio bi svakome razumljiv i omogućio 
bi da se studentski pokret omasovi, a 
država primora na ozbiljnije ustupke. 
Važno je da studenti nastave da se 
organizovano bore za svoja prava 
i formiraju direktno-demokratske 
sindikalne organizacije koje bi bile 
samostalne i jasno suprotstavljene 
delovanju studentskog parlamenta. 
Isto tako, one bi mogle da postanu 
most između studenata i onog dela 
poštenog nastavnog i nenastavnog 
osoblja, svesnog da je obrazovanje 
novih generacija zajednički interes 
svih na fakultetu. Kako bi se budući 
studentski pokret zaštitio od ma- 
nipulacija, potrebno je raširiti nep- 
overenje u zvanične medije i formi- 
rati nezavisna studentska sredstva 
informisanja, koja će biti pouzdana i 
pod neposrednom kontrolom stude- 
nata. 

Studentska jesen 2011. otvorila 
je mogućnost za nov pristup 
studentskom organizovanju. 

Usvajanje novih strategija i izgradnja 
masovnog studentskog pokreta 
konačno bi moglo da iz temelja 
uzdrma Univerzitet i ceo obrazovni 
sistem. 

Proširenu verziju ovog teksta možete 
pročitati na: 

http:/ / inicij ativa.org/ tiki/art2695 

Milan Lukić 




ex-Idolmladih 


DRŽAVNIIDEOLOŠKIAPARATI k 

Obrazovni sistem 

Nastavljamo sa serijom tekstova o državnim ideološkim 
aparatima (DIA) f koji proizvode pristanak potlačenih 
na eksploataciju i time omogućavaju reprodukciju 
kapitalističkih proizvodnih odnosa. 


Obrazovni sistem je dva veka bio dominan- 
tan državni ideološki aparat, od Francuske 
buržoaske revolucije na kraju 18. veka pa 
do nedavno, kada je medijski sistem postao 
toliko snažan da je doveo u pitanje primat 
obrazovanja. U srednjem veku je većinu 
ideoloških funkcija vršila Crkva. Tokom 
celog 17. i 18. veka najžešća ideološka bor- 
ba protiv feudalizma je bila antiklerikalna 
i antireligijska, i kroz nju je Crkvi oduzeta 
većina njenih ideoloških funkcija. Uvođenje 
obaveznog osnovnog obrazovanja u periodu 
formiranja prvih nacionalnih država bilo je 
glavni instrument ideološke homogenizacije 
društva i utvrđivanja kapitalističkog poretka. 
Obrazovni sistem uzima decu u najmađem 
dobu, prvi put u životu ih suočava sa au- 
toritetom odraslih koji nije roditeljski i, kroz 
znanja i veštine kojima ih uči, istovremeno im 
uliva i vladajuću ideologiju. Pokoravanje fig- 
uri autoriteta, nacionalizam, odanost državi i 
vladajućoj klasi - to su najvažnije lekcije os- 
novnog obrazovanja. Od kada je Đinđićeva 
vlada uvela veronauku i građansko vaspitan- 
je, deca uglavnom mogu da biraju između 
religijskog konzervativizma i buržoaske 
osrednjosti, što u mnogo čemu podseća na 
lažni izbor između ,,Prve“ i „Druge 4 Srbije. 

laži u udžbenicima 
istorije 

Pošto je deci u tom dobu nepojmljivo 
da u nastavnim knjigama nešto može da 
bude pogrešno, ona se uče da prihvate is- 
tinitost lekcija napisanih u udžbenicima. 
Međutim, poznato je koliko laži ima samo 
u udžbenicima istorije, koji su puni hero- 
jske prošlosti, silnih vladara i borbe za na- 
cionalnu slobodu, ali u kojima nema mesta 
vekovnim patnjama potlačenih klasa i 
krvavim socijalnim borbama. Nisu nam 
rekli da je Prvi srpski ustanak počeo kao 
narodna pobuna protiv pokušaja turskih 
vlasti da promeni socijalnu strukturu sela, 
a da su kasnije velikaši prevarili narod i 
do kraja sproveli ove reforme, novcem i 
oružjem koje su dobili od Austrijanaca. Isto 
tako su konzervativci iz Zavoda za izda- 
vanje udžbenika sproveli reviziju istorije, pa 
danas decu uče lažnoj istoriji Drugog svet- 
skog rata. Ovde se najbolje vidi ideološka 
borba u čistom obliku: krajem osamdesetih 
godina je četničko-građanska ideologija 


izvučena iz muzeja istorijske sramote srp- 
skog naroda da bi ponovo oživela kroz 
krvoproliće u kome je uništena Jugoslavija, 
nakon čega je obezbedila istorijski kontinu- 
titet i instant tradiciju za neoliberale koji su 
sproveli pljačkašku privatizaciju, a danas je 
postala zvanična verzija istorije koja se uči 
u školama. 

Obrazovni sistem obuhvata osnovno, sred- 
nje i visoko obrazovanje, čime proizvodi 
gotove ljude za određene klasne pozicije. 
Klasno raslojavanje počinje već u srednjem 
obrazovanju, kada neka deca upišu stručne 
škole, a druga gimnazije ili privatne škole. 
No, pošto je danas za bilo koju srednju 
ili višu poziciju u proizvodnom procesu 
potrebno visoko obrazovanje, glavni deo 
ovog aspekta klasne diferencijacije se odv- 
ija na fakultetima i višim školama, a poseb- 
no na višim stepenima studija. Kroz isti 
ideološki aparat radnička klasa se priprema 
za podređeni položaj, a vladajuća klasa za 
upravljanje društvom i ekonomijom. 
Ideološki aparat može biti mesto klasne 
borbe, na primer borbe protiv revizije is- 
torije, ali takvu borbu u našem srednjem 
i osnovnom obrazovanju niko ne vodi. 
Trenutno, u obrazovnom sistemu, jedina 
borba protiv vladajuće ideologije je borba 
studenata koji su nehijerarhijski i direktno- 
demokratski organizovani protiv komerci- 
jalizacije obrazovanja i neoliberalne dogme 
koja znanje, kao i sve ostalo na svetu, tretira 
kao robu. 

Za slobodarsko 
f razovanje 

Na kraju bih spomenuo anarhističku tj. 
slobodarsku pedagogiju, posebno pris- 
utnu početkom prošlog veka u Španiji, 
koja je težila stvaranju intelektualno ne- 
zavisnih ljudi koji će se neprestano raz- 
vijati. Fransisko Ferer je rekao da se ka- 
pitalizam boji takvih osoba i da nikada 
neće uspostaviti obrazovni sistem koji bi 
stvarao takve ljude. To je najbolje poka- 
zala njegova sudbina: streljan je posle 
nameštenog suđenja 1909. godine, zbog 
svojih progresivih ideja i napora da us- 
postavi paralelni slobodarski obrazovni 
sistem u Španiji. 

Tadej Kurepa 


Kišni 

supeimen 

Vremena su teška - konkurencija 
nikad veća, a solidarnosti sve manje. 
Preživeće samo oni sa superherojskim 
sposobnostima. Još kada sam se kao 
mali popeo u onaj žuti školski autobus iz 
američkih filmova, niko me nije pustio 
da sednem kraj njega. Nisam mario za 
to kao ni za surovosti koje su usledile, 
ali mi beše žao svih onih idealnih žrtava 
za maltretiranje koji su slične stvari 
doživljavali strašno koliko možete da 
zamislite da može biti strašno pa da na to 
još dodate deset. Morao sam nekako da 
impresioniram siledžije, te ujedinim sve 
ugnjetene, prezrene i one koji nisu znali 
da igraju fudbal. 

Tako sam osmislio tehnike postajanja Su- 
permenom, koje ću rado podeliti s vama 
u narednih nekoliko brojeva vašeg omilje- 
nog besplatnog magazina. Ostaviću za 
sada principe neuništivosti, čitanja misli i 
letenja, dabismo se pozabavili neviđenim 
mogućnostima savršenog uma. 

Još tada sam mogao da zapamtim 
ne samo sve one godine, procente i 
budalaštine kojima su nas učili, već i ceo 
imenik ili dugački niz koji se ponavljao 
na tada popularnim poker-aparatima... 
Naučiću vas kako! Brojeve pretvorite u 
reči tako što pojedine cifre pretvorite u 
suglasnike, a samoglasnike po potrebi 
ubacujete između. Tako broj 1 zamenite 
sa T ili D, 2 sa N ili Nj, 3 sa M ili J, 4 sa R 
ili H, 5 sa L ili Lj, 6 sa Š Ć Č Ž Đ ili Dž, 7 
sa K ili G, 8 sa F ili V, 9 sa P ili B, a 0 sa 
S Z ili C. Pri tom pretvaramo do tri prva 
slova u reči. Tako broj 940 postaje PRaSe 
ili broj 986 PeVaČ. Ako je u pitanju broj 
telefona 940-986 jednostavno što bizarni- 
je vizualizujemo neko prase koje se popne 
na binu i zapeva. Ako je broj veći, pode- 
limo ga u više trocifrenih i povežemo reči 
asocijacijama u niz. Povećajmo naš broj 
na recimo: 940-986-973-626-746-561 - 
130-741. Tada 940-986 = PRaSe PeVaČ 
nekom suludom asocijacijom nakale- 
mimo na 973-626 = PoKoJni ĐiNĐići 
(zamišljate kao domaću verziju benda 
Dead Kennedys), te novom asocijacijom 
spojimo sa 746-561 = GRaĐani LiŽiTe, 
što ćemo dalje upariti sa 130-741 = 
ToMiSlava GRDobu...I tako u beskraj, 
kombinacija je mnogo. 

(autor je kišni čovek i prvak Crne Gore u 
recitovanju “Gorskog vijenca” unazad) 

Desetak britanskih anarhosindikalista posetilo 
je koktel, nedavno priređen u Londonu povo- 
dom meseca Srbije u Velikoj Britaniji, u or- 
ganizaciji britansko-srpske privredne komore. 
Otmeni gosti, uključujući i jednu vrlo važnu 
facu, Dejana Popovića, ambasadora Srbije u 
Londonu, bili su šokirani kad su među sobom 
primetili skupinu „nedolično” odevenih gos- 
tiju vrlo oskudnih manira, koji duvaju u tru- 
bice, prave neizdrživu galamu i tresku, i pri 
tome dele letke i drže transparent u znak prot- 
esta zbog obnavljanja suđenja beogradskim 
anarhosindikalistima. Neočekivani posetioci 
iz sindikalne Federacije solidarnosti (Solfed - 
MUR) smatrali su sasvim primerenim da na 
ovaj način ukrase svečanost posvećenu raz- 
vijanju veza između dve zemlje. Nakon rus- 
vaja koji je izbio, pripadnici obezbeđenja su 
izbacili ove nezvane ali ipak sjajno raspoložene 
pridošlice, koji su u odlasku poručili domaćinu 


koktela, ser Polu Džadžu, da će ga redovno 
posećivati i na svim budućim zabavama. 

Radničko samouprauljanje u Čikagu 

Da će preuzimanje sredstava za proizvodnju 
ubuduće postajati sve rašireniji oblik radničke 
borbe potvrdilo je oko 60 radnika fabrike za 
proizvodnju vrata i prozora u Čikagu koji su 
24. februara okupirali svoja radna mesta, nakon 
najave kalifornijske kompanije Serious Energy 
da će zatvoriti ovaj svoj pogon. Odlučnost rad- 
nika dala je rezultata, tako da kompanija nije 
imala drugog izbora nego da odustane od svog 
prvobitnog plana. Radnicima je dat period od 
90 dana da pronađu novog vlasnika ili da sami 
otkupe fabriku. 

,,Mi možemo da upravljamo fabrikom”, rekao 
je Huan Kortez koji je u fabrici radio 23 godine. 
„Među nama ima ljudi koji će znati da upravl- 
jaju s novcem i pronalaze mušterije”. Jedan od 


predstavnika pobunjenih radnika, Armando 
Robles, rekao je: „Učinićemo sve što je u našoj 
moći da mi, radnici, otkupimo ceo pogon i up- 
ravljamo sami sobom”. 

Milionski štrajk u Indiji 

28. februar. Milioni radnika u Indiji otpočeli 
su štrajk, na koji je pozvalo svih jedanaest ve- 
likih sindikata, zbog vladine politike protiv 
rada. Ova zemlja, poznata po izuzetno visokoj 
inflaciji i brojnim ekonomskim problemima, 
potpuno je paralisana. Sve prodavnice su 
zatvorene, drumski saobraćaj zaustavljen, a 
institucije ne rade, uključujući čak i banke. 
Radnici zahtevaju bolje uslove rada, socijalnu 
sigurnost, kao i to da vlada prestane s pri- 
vatizacijom kompanija koje su u državnom 
vlasništvu. 

Štrajkje najsnažniji u južnoj pokrajini Kerala, 
u kojoj je izrazito razvijen radnički pokret. 


Centar za liberterske studije predstavlja: 

Abrakasov vodič 
niz dokumentarni film 

Drugo, prošireno izdanje knjige koja nadah- 
njuje svojom brutalnom iskrenošću i silazi u 
najmračnije ponore ljudske psihe u potrazi za iz- 
vorima zla. Autor svojim konstatacijama ogoljuje 
sebe pružajući nam emotivni rolerkoster kroz 
tunele inspiracije, bacajući usput svetlo na svoje 
personalne frustracije i lomove. 


Bojan Pandža 

A ZNAŠ LI TI JADAN 
DA SMO MI OĐE 
ZA OKULTNO ZADUŽENI? 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 



da bi uzjahala murtoazija?; 11. ženski dekaluk. 

Rešenja iz prošlog broja 

1. Želimir; 2. torzo; 3. šipurak; 4. kopile; 5. Rodoljub; 6. omladina; 7. duhovan; 8. detelina; 9. Klinton; 10. Prijepolje; 11. manifest; 12. sirtaki 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 












































































































